Протокол № 25/ 01.11.2023 г.

гр. Кърджали

 Днес, 01.11.2023 г. от 17:30 ч., в сградата на Общински център за култура и младежки дейности, гр. Кърджали, ул. „Мара Михайлова“ № 8, ет. 2, се проведе заседание на Общинската избирателна комисия – Кърджали/ОИК-Кърджали/назначена с Решение на Централната избирателна комисия № 2048-МИ/28.08.2023г.

 В обявения начален час на заседанието присъстват, както следва:

|  |  |  |
| --- | --- | --- |
| Длъжност в комисията | Име, презиме, фамилия |  |
| ПРЕДСЕДАТЕЛ: | Юркюш Мехмедемин Ахмед |   |
| ЗАМ.-ПРЕДСЕДАТЕЛ: | Петър Иванов Захариев |   |
| ЗАМ.-ПРЕДСЕДАТЕЛ: | София Стоянова Кирева |  отсъства |
| ЗАМ.-ПРЕДСЕДАТЕЛ: | Величка Димитрова Георгиева |   |
| ЗАМ.-ПРЕДСЕДАТЕЛ: | Христина Кралева Георгиева |  |
| СЕКРЕТАР: | Леман Лютви Мехмедали |  |
| ЧЛЕНОВЕ: | Димитър Киров Димитров |   |
|   | Емилия Белева Владева-Бонева |  отсъства |
|   | Красимира Станкова Стоянова |   |
|   | Димитрия Драганова Василева |   |
|   | Ангел Георгиев Карабашев |   |
|   | Петя Стефанова Иванова |  |
|   | Беркант Метин Барзат |  отсъства |

Присъстват повече от половината членове на ОИК-Кърджали, поради което на основание чл. 85, ал. 3 от Изборния кодекс, е налице изискуемият кворум за провеждане на заседанието. Председателят откри заседанието и предложи следния

**Дневен ред**

|  |  |  |
| --- | --- | --- |
| № | **Материали за заседанието:**  | Член ОИК |
| 1. | Отменено решение № 90/11.10.2023 г. на ОИК Кърджали относно постъпила жалба от Анета Живкова Георгиева – председател на ПП „Възраждане“ - гр. Кърджали. | ПЗ |
| 2. | Разни | ЮА |

**По точка 1:**

 РЕШЕНИЕ
№ 235

Кърджали, 01.11.2023г.

ОТНОСНО: Отменено решение № 90/11.10.2023 г. на ОИК Кърджали относно постъпила жалба от Анета Живкова Георгиева – председател на ПП „Възраждане“ - гр. Кърджали.

 С наше Решение № 90/11.10.2023 г. отхвърлихме жалбата, подадена от Анета Живкова Георгиева – председател на ПП „Възраждане“ - гр. Кърджали, заведена под Вх. № 2 от регистъра на жалбите и Вх. № 124 в общия регистър от 10.10.2023 г. С решението препратихме жалбата по компетентност до Сметна палата – гр. София за установяване на евентуално нарушение на забраната по чл. 168, ал. 3 от ИК.

 С решение № 2794-МИ/26.10.2023 г. на Централната избирателна комисия горното решение е отменено, като е посочено следното:

Жалбата е разгледана от Централната избирателна комисия на 18 октомври 2023 г. и по нея е взето решение № 2711-МИ на ЦИК за отхвърляне по смисъла на чл. 53 ал. 4 изр. второ от ИК. Решение № 2711-МИ на свой ред е обжалвано пред Върховния административен съд, който се произнася с Решение № 10089/24.10.2023 г. по административно дело № 10199/2023 г. на ВАС. С решението си Върховният административен съд отменя решение 2711-МИ/18.10.2023 г. на ЦИК и връща преписката за ново произнасяне, при съобразяване на указанията, дадени в мотивите на решението на ВАС. Върховният административен съд е преценил, че обжалваното решение за отхвърляне на жалбата на Анета Георгиева срещу решение № 90-МИ/11.10.2023 г. на ОИК – Кърджали следва да бъде отменено, а при новото произнасяне да се съобрази, че в правомощията на ОИК е да извърши проверка и да разгледа всички жалби и сигнали за нарушения на изборния процес.

 В тази връзка, ОИК Кърджали по предходна преписка, с писмо наш Изх. № 8/13.10.2023 г. изиска информация и предоставяне на доказателства от директора на Общински център за култура и младежки дейности (Дом на културата) – гр. Кърджали за заплащане ползването на помещения и вещи от страна на ПП „ДПС“, съгласно чл. 51, ал. 1 от Наредба за определянето и администрирането на местните такси и цени на услуги на територията на община Кърджали.

 В отговор е получено писмо с наш Вх. № 142/17.10.2023 г. и Изх. № РД-02-160/16.10.2023 г. на Дома на културата. С него ни предоставят копия на фактура № 154/02.10.2023 г., ведно с платежно нареждане № 165568283/06.10.2023 г. и фактура № 155/09.10.2023 г., ведно с платежно нареждане № 231011660PMOB0001/11.10.2023 г.

При ново разглеждане на жалбата се установи следното:

Жалбата е подадена от заинтересована страна - упълномощен представител на ПП Възраждане, съгласно пълномощно, налично в ОИК Кърджали, тоест същата е допустима.

Чл. 182, ал. 1 от ИК посочва, че не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала.

Легалното определение на термина предизборна агитация е даден в § 1, т. 17 от Допълнителните разпоредби на Изборния кодекс. Съгласно него предизборна агитация е призив за подкрепа или за неподкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса.

От изложеното в жалбата и приложеният снимков материал не може да се направи обоснован извод за извършване на действия, отговарящи на посоченото определение. По жалбата не са налични данни за физическо или физически лица, които да са извършвали подобни действия на посоченото мероприятие. В снимковият материал не се намират данни за извършване на предизборна агитация в нарушение на чл. 182, ал. 1 от ИК.

Посоченото в жалбата, че мероприятието е станало по време на редовно заседание на ОИК Кърджали, която се помещава в същата сграда, като обективен факт, е вярно. Остава неясно, обаче, каква е връзката между провеждането на двете събития в различни помещения на една и съща сграда, макар и в „непосредствена близост“. Твърдението за липса на реакция за втори път от председателя и ръководството на ОИК за недопускане на нарушаване на Изборният кодекс, не е подкрепено по никакъв начин, още повече, че членовете на комисията нямат самостоятелна компетентност за разглеждане на жалби или установяване на евентуални нарушение на кодекса. Правомощия в този смисъл са възложени на общинската избирателна комисия съгласно чл. 87 от ИК, която се е произнесла със съответните решения.

От извършената служебна проверка за спазване разпоредбите на Изборния кодекс и във връзка с предоставените документи от директора на Общински център за култура и младежки дейности (Дом на културата) – гр. Кърджали, се установява, че за провеждане на мероприятието в залата на учреждението, на 09.10.2023 г., е било извършено заплащане от страна на ПП „ДПС“. Горните доказателства представляват данни, доказващи спазване разпоредбата на чл. 168, ал. 3 от ИК.

               С оглед гореизложеното, ОИК Кърджали намира жалбата за недоказана и неоснователна и следва да бъде отхвърлена.

Предвид изложеното и на основание чл. 87, ал. 1, т. 22 от Изборния кодекс, Общинска избирателна комисия – Кърджали,

**Р Е Ш И:**

ОТХВЪРЛЯ жалбата от Анета Живкова Георгиева с Вх. № 2 от регистъра на жалбите и Вх. №124 в общия регистър от 10.10.2023 г.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

Гласували: 13 членове на ОИК:

* За: 13
* Против: 0

|  |  |  |
| --- | --- | --- |
| Длъжност в комисията | Име, презиме, фамилия |  |
| ПРЕДСЕДАТЕЛ: | Юркюш Мехмедемин Ахмед |  за |
| ЗАМ.-ПРЕДСЕДАТЕЛ: | Петър Иванов Захариев |  за |
| ЗАМ.-ПРЕДСЕДАТЕЛ: | София Стоянова Кирева |  отсъства |
| ЗАМ.-ПРЕДСЕДАТЕЛ: | Величка Димитрова Георгиева |  за |
| ЗАМ.-ПРЕДСЕДАТЕЛ: | Христина Кралева Георгиева | за |
| СЕКРЕТАР: | Леман Лютви Мехмедали | за |
| ЧЛЕНОВЕ: | Димитър Киров Димитров |  за |
|   | Емилия Белева Владева-Бонева | отсъства |
|   | Красимира Станкова Стоянова |  за |
|   | Димитрия Драганова Василева |  за |
|   | Ангел Георгиев Карабашев | за |
|   | Петя Стефанова Иванова | за |
|   | Беркант Метин Барзат |  отсъства |

РЕШЕНИЕТО Е ПРИЕТО

ПРЕДСЕДАТЕЛ: СЕКРЕТАР:

ЮРКЮШ АХМЕД ЛЕМАН МЕХМЕДАЛИ